
Parlamentul  României

Camera  Deputaţilor
Comisia pentru Sănătate şi Familie
                     Nr. 28/ 212 / 1 iunie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra propunerii legislative privind controlul surselor de apă din mediul rural ( PL nr.517/2002) , trimis Comisiei pentru sănătate şi familie pentru examinare, în fond, cu adresa nr.517 din 3 februarie  2003.

La întocmirea raportului, comisia a avut în vedere avizul Comisiei pentru administraţie publică, amenajarea teritoriului şi echilibru ecologic nr.26/1114/7.05.2003,  avizul Consiliului Legislativ nr.1734/23.12.2002, precum şi punctele de vedere ale Guvernului României nr.293/MRP/20.01.2003 şi Ministerului Sănătăţii nr.45300/23.09.2003, nr.DB 4289/13.05.2003,  nr.892/9.01.2004 şi nr.26003/25.05.2004.

În raport de obiectul şi conţinutul său, prezentul proiect de lege face parte din categoria legilor ordinare, în conformitate cu art.76 alin.(2) din Constituţia României, republicată.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI


[image: image2.png]



Parlamentul  României

Camera  Deputaţilor
Comisia pentru Sănătate şi Familie
                                                                                             Nr. 28/212/ 1 iunie  2004

R A P O R T 

asupra propunerii legislative privind controlul surselor de apă din mediul rural

1. Cu adresa nr.517 din 3 februarie 2003,  Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a  propunerii legislative privind controlul surselor de apă din mediul rural ( PL nr.517/2002).

La întocmirea raportului, comisia a avut în vedere avizul Comisiei pentru administraţie publică, amenajarea teritoriului şi echilibru ecologic nr.26/1114/7.05.2003,  avizul Consiliului Legislativ nr.1734/23.12.2002, precum şi punctele de vedere ale Guvernului României nr.293/MRP/20.01.2003 şi Ministerului Sănătăţii nr.45300/23.09.2003, nr.DB 4289/13.05.2003, nr.892/9.01.2004 şi nr.26003/25.05.2004 .
Propunerea legislativă  reglementează procedura privind controlul periodic, din punct de vedere sanitar, al instalaţiilor de apă potabilă publice şi individuale din mediul rural şi modul de finanţare a acestei proceduri  . De asemenea, propunerea legislativă cuprinde prevederi privind atribuţiile ce revin direcţiilor de sănătate publică, proprietarului sursei de apă , Ministerului Sănătăţii şi Ministerului Administraţiei şi Internelor . 

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare propunerea legislativă cu amendamentele care fac obiectul raportului.

2. În raport de obiectul şi conţinutul său, propunerea legislativă face parte din categoria legilor ordinare, în conformitate cu art.76 alin.(2)  din Constituţia României, republicată .

3. La lucrările comisiei din ziua de 25.05.2004 a participat doamna Drăguna Cornelia, director general adjunct la Direcţia Generală de Sănătate Publică, Ministerul Sănătăţii . 

4. La lucrările comisiei din ziua de 25.05.2004 , din totalul de 16 membri, au fost prezenţi 15 deputaţi. 

Raportul comisiei a fost adoptat în unanimitate.

I. Amendamente admise

În urma dezbaterii, Comisia pentru sănătate şi familie propune adoptarea propunerii legislative cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Titlul legii

“ Propunere legislativă privind controlul surselor de apă din mediul rural   “


Se propune ca titlul legii să se reformuleze după cum urmează:

“ Lege privind controlul surselor de apă din mediul rural   “


Pentru respectarea normelor de tehnică legislativă.

2.
Art.1

“Art.1 Toate sursele de apă- fântâni – din mediul rural vor fi controlate periodic la interval de 1 – 3  luni şi starea de apă potabilă sau apă nepotabilă va fi consemnată pe o plăcuţă aplicată pe/sau în imediata vecinătate a sursei de apă.”


Se propune ca art.1 să se reformuleze după cum urmează :

“Art.1. – (1) Sursele ce asigură apa potabilă în mediul rural, respectiv fântâni, puţuri de mică adâncime şi captări de apă, exploatate în sistem local, vor fi controlate , la un interval de 1 – 3 luni, prin prelevare de probe de apă şi analize de laborator.

(2) Starea de apă potabilă sau apă nepotabilă, constatată în baza analizelor efectuate de un laborator abilitat, va fi consemnată pe o plăcuţă aplicată la vedere, pe sau în vecinătatea sursei deapă.

(3) În cazul în care analizele de laborator vor indica o apă care nu îndeplineşte condiţiile de potabilitate, se va interzice utilizarea acesteia pentru consumul uman, al animalelor şi pentru irigaţii.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ioan Mihai Năstase (Fără apartenenţă la un grup parlamentar )  .


Pentru o aplicare unitară a reglementării şi pentru o redactare corectă.



3.
Art.2

“Art.2 Toţi proprietarii surselor de apă trebuie să asigure accesul organelor de control, să sprijine această acţiune şi să întreţină în mod corespunzător sursa de apă – acoperită.”
Se propune ca art.2 să se reformuleze după cum urmează:

“Art.2. – Deţinătorii şi utilizatorii surselor de apă prevăzute la art.1, au obligaţia să asigure accesul la sursa de apă a organelor de control pentru prelevarea de probe şi să ia toate măsurile pentru a asigura protejarea acesteia împotriva contaminărilor de orice fel.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ioan Mihai Năstase (Fără apartenenţă la un grup parlamentar )  şi dl.dep.farm.Ion Burnei (Grupul Parlamentar al PSD ) .


Sursele de apă exploatate în sistem local din mediul rural nu sunt deţinute şi utilizate numai de către proprietarii acestora şi pentru a feri sursa de posibile contaminări.

4.
Art.3

“Art.3 La nivelul administraţiei judeţene se va asigura un laborator dotat corespunzător cu aparatură şi personalul necesar, după o organigramă stabilită de Ministerul Sănătăţii şi Familiei.”
Se propune ca art.3 să se reformuleze după cum urmează:

“Art.3. – (1) Calitatea apei, provenită din sursele prevăzute la art.1, este verificată pentru respectarea valorilor la parametrii stabiliţi prin Legea privind calitatea apei potabile nr.458/2002, de către autoritatea teritorială de sănătate publică.

(2) Costurile de prelevare şi analiză a probelor de apă prelevate sunt suportate de către solicitant.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ioan Mihai Năstase (Fără apartenenţă la un grup parlamentar )  .


Pentru o formulare completă astfel încât dispoziţia să aibă eficienţă juridică.

5.
Art.4
“Art.4 Nerespectarea prezentelor prevederi ale legii se sancţionează în conformitate cu normativele în vigoare.”
Se propune ca art.4 să se reformuleze după cum urmează:

“Art.4. – Încălcarea prevederilor prezentei legi atrage răspunderea materială, civilă, disciplinară, contravenţională  sau penală,după caz.”
Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ioan Mihai Năstase (Fără apartenenţă la un grup parlamentar )   şi dl.dep.farm.Ion Burnei (Grupul Parlamentar al PSD ) .


Pentru respectarea normelor de tehnică legislativă.

6.
Art.5
“Art.5  Aplicarea acestei legi revine în sarcina Ministerului Sănătăţii şi Familiei şi Ministerul Administraţiei Publice.”
Se propune ca art.5 să se reformuleze după cum urmează:

“Art.5. – Aplicarea dispoziţiilor prezentei legi revine Ministerului Sănătăţii şi Ministerul Administraţiei şi Internelor .”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ioan Mihai Năstase (Fără apartenenţă la un grup parlamentar )  .


Pentru rigoarea şi concizia exprimării şi actualizarea denumirilor.

7.
Art.6
“Art.6 Orice act normativ care contravine prezentei legi se abrogă.”
Se propune  să se elimine.

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ioan Mihai Năstase (Fără apartenenţă la un grup parlamentar )  .


Pentru respectarea normelor de tehnică legislativă.

8.
Art.7

“Art.7 Prezenta lege intră în vigoare la data publicării ei în Monitorul Oficial al României , Partea I .”
Se propune ca art.7, care devine art.6, să se reformuleze după cum urmează:

“Art.6. – (1) Prezenta lege intră în vigoare în termen de 30 de zile de la data publicării ei în Monitorul Oficial al României , Partea I .

(2) Pe data intrării în vigoare a prezentei legi se abrogă orice alte dispoziţii contrare.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) şi dl.dep.dr.Ioan Mihai Năstase (Fără apartenenţă la un grup parlamentar )  .


Prin renumerotare.

Pentru a stabili un termen de punere în aplicare a prevederilor prezentei legi.

Pentru respectarea normelor de tehnică legislativă.


Comisia a propus aprobarea proiectului de lege, în unanimitate.

                PREŞEDINTE,                                                                                                                    SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

